ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 752 

7 Ιουλίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης δύο (2) στρεμμάτων 
στη θέση «Πλατανοΰλια» Κοινότητας Χρυσοχωρίου 
του Νομού Ηλείας... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
πόλης Βέροιας (Ν. Ημαθίας) στο ΟΤ 211» (Αναδη¬ 


μοσίευση) . 2 

Τροποποίηση ρυμοτομικού σχεδίου συν/σμού Μου- 

σθένης Ν. Καβάλας Ο.Τ. 76. 3 

Τροποποίηση ορίων οικισμού Αρχαίας Κορίνθου (Ν. 
Κορινθίας) . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1346 (1) 

Κήρυξη αναδασωτέας έκτασης δύο (2) στρεμμάτων στη 
θέση «Πλατανούλια» Κοινότητας Χρυσοχωρίου του Νο¬ 
μού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70» και την 24608/1.9.92 
απόφαση Ν. Ηλείας «περί παροχή εξουσιοδοτήσεως 
στους πρ/νους των Υπηρ. υπογράφειν εντολή Νομ. απο¬ 
φάσεις κ.λπ.». 


2. Τις διατάξεις του άρθρου 177 παρ. 3 του Συντάγμα¬ 
τος της χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα τα άρθρα 41 παρ. 1,38 παρ. 
ιγ, το Νόμο 2040/92 παρ. 3. 

4. Τις διαταγές του Υπουργείου Γεωργίας 160417/ 
1180/6.7.80, 18247/3049/24.9.80, γ) 141823/24.2.83 
και 85144/1468/9.9.1992. 

5. Την 2459/9.6.1993 πρόταση του Δασαρχείου Ολυ¬ 
μπίας για κήρυξη της δασεκτάσεως, που αναφέρεται στο 
θέμα, ως αναδασωτέας διότι η δασική βλάστηση, που την 
κάλυπτε, καταστράφηκε με πυρκαγιά στις 28 Απριλίου 
1993 και επιβάλλεται η εκ νέου δάσωσή της, αποφασί¬ 
ζουμε: 

Κηρύσσουμε αναδασωτέα, με σκοπό την επαναδη- 
μιουργία, με φυσική αναγέννηση, της δασικής βλάστησης 
που καταστράφηκε με πυρκαγιά στις 28 Απριλίου 1993 τη 
δημόσια δασική έκταση, εμβαδού δύο (2) στρεμμάτων, 
που βρίσκεται στη θέση «Πλατανούλια» της Κοινότητας 
Χρυσοχωρίου. 

Προσδιορίζεται από τα στοιχεία (Α Β Γ Δ Ε Ζ Α) και έχει 
όρια: 

Ανατολικά: Με δημόσιο δάσος χ. πεϋκης και αγρό Ελ. 
Αυγερινόπουλου. 

Δυτικά: Με ρέμα και δάσος χ. πεύκης. 

Βόρεια: Με δάσος χαλ. πεύκης. 

Νότια: Με αγρό Ελένης χας Διον. Αυγερινόπουλου, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 15 Ιουνίου 1993 

Με εντολή Νομάρχη 
Ο Δ/ντής Δασών 
ΠΑΝ. ΣΤΑΘΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 223/92 (2) 

Τροποποίηση του εγκεκριμένου ρυμοτομικού σχεδίου πό¬ 
λης Βέροιας (Ν. Ημαθίας) στο ΟΤ 211» (Αναδημο¬ 
σίευση). 

Αναδημοσιεύεται, επειδή δημοσιεύεται εσφαλμένα 

στο ΦΕΚ 646/7.7.92 (τ.Δ'). 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΕΡΟΙΑΣ 
(Συνεδρίαση 13η/1992) 

Αφού έλαβε υπόψη: 

1) Τις διατάξεις του Ν.Δ/τος της 17.7.1923 (ΦΕΚ 
228Α716.8.1923) «περί σχεδίων πόλεων κ.λπ.χ. 

2) Το Π.Δ/γμα της 29.12.1986 (ΦΕΚ 16Δ721.1.1987) 
«μεταβίβαση αρμοδιοτήτων τροποποιήσεων εγκεκριμέ¬ 
νου σχεδίου πόλεως και πολεοδομικών εφαρμογών στο 
Δήμο Βέροιας». 

3) Την πολεοδομική μελέτη αναθεώρησης του εγκεκρι¬ 
μένου ρυμοτομικού σχεδίου πόλης Βέροιας - όπως εγκρί- 
θηκε με την υπ’ αριθ. 182/87/88 Απόφαση Νομάρχη Ημα¬ 
θίας (ΦΕΚ 78Α73.2.88). 

4) Την από 12.5.1992 θετική γνωμοδότηση του Συμ¬ 
βουλίου Χ.Ο.Π. Ν. Ημαθίας όπως αυτή διατυπώθηκε από 
το 10ο πρακτικό/92. 

5) Την υπ’ αριθ. οικ. 1293/1.6.92 απόφαση της Νο¬ 
μάρχη Ημαθίας για τροποποίηση του εγκεκριμένου ρυμο¬ 
τομικού σχεδίου πόλης Βέροιας στο Ο.Τ. 211. 

6) Το άρθρο 12, παρ. 6 του Ν. 1577/85. 


7) Τις διατάξεις του Π.Δ/τος 76/1985 (ΦΕΚ 27Α') «Κω¬ 
δικοποίηση Δημοτικού και Κοινοτικού Κώδικα», αποφασί¬ 
ζουμε κατά πλειοψηφία: 

Εγκρίνει την τροποποίηση του εγκεκριμένου ρυμοτομι¬ 
κού σχεδίου της πόλης της Βέροιας στο Ο.Τ. 211 ως εξής: 

α) Το υπό στοίχεία ΔΕΖΗΘΙ-Δ τμήμα να πάρει χαρακτη¬ 
ρισμό Α.Κ.Χ. 

β) Το τμήμα της πρασιάς του Ο.Τ. 218 (απέναντι από 
τον I. Ναό Αγίου Παταπίου) να πάρει χαρακτηρισμό Α.Κ.Χ., 
όπως ειδικότερα εμφανίζεται στο θεωρημένο από τον 
Προϊστάμενο Π.Τ.Δ.Β. τοπογραφικό διάγραμμα που συνο¬ 
δεύει την απόφαση αυτή. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βέ¬ 
ροιας. 

Η παρούσα απόφαση να δημοσιευθεί στην Εφημερίδα 
της Κυβερνήσεως και η ισχύς της αρχίζει από την ημερο¬ 
μηνία της δημοσίευσης. 

Μετά τη δημοσίευση, ακριβές αντίγραφο του διαγράμ¬ 
ματος που συνοδεύει την απόφαση αυτή να αναρτηθεί για 
δεκαπέντε (15) ημέρες στον πίνακα Ανακοινώσεων του 
Πολεοδομικού Τμήματος Δήμου Βέροιας. 

Βέροια, Μάιος 1993 

Ο Αντιδήμαρχος 
ΚΩΝ/ΝΟΣ ΒΑΦΕΙΔΗΣ 

•Αναδημοσιεύεται, επειδή δημοσιεύτηκε εσφαλμένα στο 
ΦΕΚ 646/7.7.92 (τ.Δ’) 

Αριθ. 6384 (3) 

Τροποποίηση ρυμοτομικού σχεδίου συν/σμού Μουσθένης 
Ν. Καβάλας Ο.Τ. 76. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κω¬ 
μών του Κράτους, όπως τροποποιήθηκε και συμπληρώ¬ 
θηκε μέχρι σήμερα». 

2. Το Ν.Δ. 1018/1971 και τον Α.Ν. 314/1968 όπως 
τροποποιήθηκε. 

3. Το από 2.4.1985 Π.Δ. (ΦΕΚ 225Δ714.5.1985) «Με¬ 
ταβίβαση αρμοδιοτήτων στους Νομάρχες για την έγκριση 
και τροποποίηση ρυμοτομικών σχεδίων καθώς και όρων 
και περιορισμών δόμησης αγροτικών οικισμών». 

4. Την υπ’,αριθμ. 16/1993 απόφαση του Κοινοτικού 
Συμβουλίου Μουσθένης. 


5. Την υπ’ αριθμ. 8/187/10.5.1993 γνωμοδότηση του 
Συμβουλίου Χ.Ο.Π. Ν. Καβάλας, αποφασίζουμε: 

1. Την τροποποίηση του ρυμοτομικού σχεδίου συν/ 
σμού Μουσθένης Ο.Τ. 76 όπως φαίνεται στο συνημμένο 
και θεωρημένο από την Πρ/νη του ΤΠ και ΠΕ διάγραμμα 
σε κλίμακα 1:1000. 

2. Η απόφαση αυτή δεν επιβαρύνει τον προϋπολογισμό 
του οικείου ΟΤΑ. 

3. Η απόφαση αυτή με το διάγραμμα να δημοσιευθεί 
στην Εφημερίδα της Κυβέρνησης και ισχύει από τη δημο¬ 
σίευσή της. 

Καβάλα, 11 Ιουνίου 1993 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 


ΕΜΒΑΔΟΝ (ΑΒΓΔΑ) 



I. ΜΠΕΝΕΒΑΕ 

ΑΡΧ. ΜΗΧΑΝΙΚΟΙ Α'β. 

Αριθ. ΟΙΚ. 4777/93 (4) 

Τροποποίηση ορίων οικισμού Αρχαίας Κορίνθου (Ν. Κο¬ 
ρινθίας). 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του από 24.4.1985 Π.Δ/γματος «Τρό¬ 
πος καθορισμού ορίων οικισμών της χώρας μέχρι 2.000 
κατοίκους, κατηγορίες αυτών και καθορισμός όρων και 
περιορισμών δόμησής τους» (ΦΕΚ 181/Δ ) όπως τροπο¬ 
ποιήθηκε με το Π.Δ/γμα της 14/23.2.1987 (ΦΕΚ 133/Δ') 
και το Π.Δ/γμα της 25-4/16.5.1989 (ΦΕΚ 293/Δ ) και ει¬ 
δικότερα το άρθρο 4 παράγραφος 1 εδάφιο β. 

2. Τις προτάσεις του ιδιώτη μελετητή Μηχανικού, στον 
οποίο ανατέθηκε σχετική μελέτη στα πλαίσια του προ¬ 
γράμματος των ανοικτών πόλεων, που αφορούν στον 
προσδιορισμό των ορίων του υπόψη οικισμού. 

3. Την υπ’ αριθμ. 7629/2.10.1985 απόφασή μας για την 
κατηγοριοποίηση των Οικισμών του Ν. Κορινθίας που 
έχουν πληθυσμό μέχρι 2.000 κατοίκους. 

4. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

5. Τις υπ’ αριθμ. 87/27.7.1992 και 19/23.3.1993 απο¬ 
φάσεις του Κοινοτικού Συμβουλίου Αρχαίας Κορίνθου. 

6. Τον χάρτη καθορισμού δασικών εκτάσεων του Δα¬ 
σαρχείου Κορινθίας. 

7. Τον καθορισμό αρχαιολογικών χώρων από την Αρ¬ 
χαιολογία. 

8. Τις υπ’ αριθ. 11/16.10.1992 και 3/12.4.1993 γνω¬ 
μοδότηση του Συμβουλίου Χωροταξίας και Περιβάλλοντος 
Ν. Κορινθίας, αποφασίζουμε: 

Άρθρο 1 

Τροποποιείται το όριο του Οικισμού Αρχαίας Κορίνθου 
(Ν. Κορινθίας) που είχε καθορισθεί με την υπ’ αριθμ. 
5931/12.2.1985 απόφαση του Νομάρχη Κορινθίας με 
θέμα «Καθορισμός ορίων και όρων και περιορισμών δόμη¬ 
σης στον Οικισμό Αρχαίας Κορίνθου του Ν. Κορινθίας» 
όπως οι ρυθμίσεις αυτές φαίνονται στο σχετικό πρωτό¬ 
τυπο διάγραμμα σε κλίμακα 1:500, που έχει θεωρηθεί από 
τον Προϊστάμενο του Τμήματος Πολεοδομίας και Πολεο- 
δομικών Εφαρμογών με την υπ' αριθμ. ΟΙΚ. 4777/93 
πράξη του και του οποίου συνοπτικό αντίτυπο δημοσιεύε¬ 
ται με την παρούσα απόφαση, ως και οι τεχνικές εκθέσεις 
των ορίων. 

Καθορίζονται οι κάτωθι γενικοί και ειδικοί όροι και πε¬ 
ριορισμοί δόμησης, στην περιοχή που τροποποιείται το 
όριο του Οικισμού Αρχαίας Κορίνθου με την παράγραφο 1 
του άρθρου αυτού: 

1. α) Εντός των ορίων του οικισμού Αρχαίας Κορίνθου 
ισχύουν οι γενικοί όροι δόμησης που προβλέπονται από το 
Π.Δ/γμα 3.5.1985 (ΦΕΚ 181Δ') όπως τροποποιήθηκαν 
από το Π.Δ/γμα της 25-4/16.5.1989 (ΦΕΚ 293Δ') και θε¬ 


ωρούνται άρτια και οικοδομήσιμα τα οικόπεδα με ελάχι- 
στον εμβαδόν πεντακόσια (500) τετραγωνικά μέτρα. 

β) Κατά παρέκκλιση εντός του ορίου του οικισμού θεω¬ 
ρούνται άρτια και οικοδομήσιμα τα οικόπεδα με όποιο εμ¬ 
βαδόν είχαν στις 3.5.1985 ημέρα δημοσίευσης του από 
24.4.1985 Π.Δ/ματος (ΦΕΚ 181/Δ ). 

γ) Οι δρόμοι που δημιουργούνται με ιδιωτική πρωτοβου¬ 
λία από κατατμήσεις για οικοδομησιμότητα τυφλών οικο¬ 
πέδων πρέπει να έχουν τουλάχιστον πλάτος έξι (6) μέτρα. 

δ) Στους ως άνω δημιουργουμένους νέους δρόμους, η 
τοποθέτηση του κτιρίου γίνεται σε ελάχιστη απόσταση 
από ρυμοτομική γραμμή ίση με δύο και μισό (2,50) μέτρα. 

2. α) Εντός της Ζώνης του οικισμού Αρχαίας Κορίνθου 
ισχύουν οι γενικοί όροι δόμησης που προβλέπονται από το 
Π.Δ/γμα 3.5.1985 (ΦΕΚ 181Δ ) όπως τροποποιήθηκε με 
το Π.Δ/γμα της 25-4/16.5.1989 (ΦΕΚ 295Δ ) και θεω¬ 
ρούνται άρτια και οικοδομήσιμα τα οικόπεδα με ελάχιστο 
εμβαδόν χίλια (1.000) τετραγωνικά μέτρα. 

β) Κατά παρέκκλιση εντός του ορίου του οικισμού θεω¬ 
ρούνται άρτια και οικοδομήσιμα τα οικόπεδα με όποιο εμ¬ 
βαδόν είχαν στις 3.5.1985 ημέρα δημοσίευσης του από 
24.4.1985 Π.Δ/ματος (ΦΕΚ 181/Δ ). 

γ) Οι δρόμοι που δημιουργούνται με ιδιωτική πρωτοβου¬ 
λία από κατατμήσεις για οικοδομησιμότητα τυφλών οικο¬ 
πέδων θα πρέπει να έχουν ελάχιστο πλάτος έξι (6) μέτρα. 

δ) Στους ως άνω δημιουργουμένους νέους δρόμους, η 
τοποθέτηση του κτιρίου γίνεται σε ελάχιστη απόσταση 
από την ρυμοτομική γραμμή ίση με δύο και μισό (2,50) μέ¬ 
τρα. 

ε) Απαγορεύεται η ανέγερση και η επέκταση βιομηχανι¬ 
κών και βιοτεχνικών εγκαταστάσεων παντός είδους όχλη¬ 
σης εντός των ορίων και της ζώνης του οικισμού Αρχαίας 
Κορίνθου καθώς επίσης και σε απόσταση 500 μ. από τα 
όρια της ζώνης όπως αυτά ισχύουν. 

3. Υποχρεωτική κατασκευή στέγης με μέγιστη κλίση 
30%ο με κεραμίδια. 

Άρθρο 2 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας 
Αρχαίας Κορίνθου (βεβαίωση αριθμ. 4326/20.5.1993 της 
Κοινότητας). 

Άρθρο 3 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 16 Ιουνίου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 

